Document ID: /roh_data/filtered/fineweb-2-filterrobots_roh.jsonl.gz/17733

Faymann ha declerà da vulair mobilisar 2’200 schuldads che duain assister a la polizia. Las controllas na muntian dentant nagina aboliziun da la cunvegna da Schengen.
Entant vegnan las colliaziuns da viafier tranter la Germania e l’Austria puspè manadas senza disturbis, ha confermà in pledader da las viafiers austriacas. Ed era l’autostrada tranter l’Austria e l’Ungaria è puspè averta.
Germania quinta cun 1 milliun fugitivs
Il vicechancelier tudestg Sigmar Gabriel quinta, che la Germania vegnia a recepir enfin la fin dal onn 1 milliun fugitivs. Enfin uss quintavan las autoritads da la Germania cun 800’000 fugitivs. Quai ha il schef da la partida socialdemocrata da la Germania ditg a l’agentura da novitads tudestga dpa.
RR Novitads 12:00